# Aina Clotet

Aina Clotet Fresquet (Bartzelona, Katalunia, 1982ko irailaren 23a) bartzelonar aktore eta zuzendari ezaguna da, batez ere TV3 kate katalaneko hainbat telesailetan parte hartu baitu; besteak beste, Estació d'enllaç eta Infidels. 2015ean, zuzendari estreinatu zen Tiger lehen film laburrarekin, eta Gaudí sarirako izendatu zuten.

## Biografia

Ikus-entzunezko Komunikazioan lizentziaduna da Pompeu Fabra Unibertsitatean, eta Artearen Historiako karrera hasi zuen, baina ez zuen amaitu. Interpretazioa ikasi zuen Bartzelonako Nancy Tuñón eskolan.

## Lan ibilbidea

1994an egin zuen debuta pantaila txikian, hamaika urterekin, TV3 Estació d'enllaç fikzioan. Geroago, Kataluniako kate autonomikoko beste ekoizpen batzuetan hartu zuen parte, hala nola Temps de silenci, Mirall Trencat edo Des del balcó.
2005ean, Telecincoko Hospital Central serieko hiru kapitulutan hartu zuen parte. 2006an, tv3-ko El cor de la ciutat telesailaren zazpigarren denboraldian Mònica pertsonaia intrepretatu zuen. 2009an Arlet pertsonaiaren papera egin zuen tv3ren Infidels serierako. Clotet izan zen telesaileko hiru denboraldietako protagonista. Íngrid Rubio, Montse Germán, Sílvia Bel, Dolo Beltrán eta Montse Guallar aktoreekin batera lan egin zuen.
2010ean Elisa K filmaren protagonista izan zen, Judith Colellek eta Jordi Cadenak zuzendutako adin txikiko baten bortxaketari buruzko drama. Lolita Bosch idazlearen liburu batean oinarritutako filma Donostiako Zinemaldian aurkeztu zen eta kritika onak jaso zituen. 2011n, El género femenino filmean parte hartu zuen, Carlos Benparek zuzendutako melodrama. Gainera, Gaudí Sarien hirugarren edizioan aktore protagonista onenaren sarirako izendatu zuten.
2008tik, Bartzelonako Villarroel aretoan, Germanes (Ahizpak) antzezlanaren protagonista izan zen. Carol Lópezek idatzi eta zuzendutako komedia da, eta María Lanauk eta Montse Germanek protagonismoa izan zuten, besteak beste. Lanak kritika positiboak izan zituen, bai publikoaren aldetik -lau urtean egon zen kartelean-, bai kritikaren aldetik -Butaca sariak eta Max-. 2012an, lan horren egokitzapen zinematografikoaren protagonista izan zen. TV3k eman zuen, 2012ko urtarrilean.
2012an, Les infidèles komedia frantsesean parte hartu zuen, bigarren mailako rola batean. Los niños salvajes filmean ere parte hartu zuen, eta Júlia pertsonaia izan zen. Patricia Ferreira zuzendari eta gidoilariaren lana da, eta Àlex Monner, Marina Comas eta Francesc Orella ditu protagonista, besteak beste. Hainbat aintzatespen jaso zituen filmak, hala nola Malagako Zinemaldian film onenaren Zilarrezko Biznaga. Bestalde, zinemaldi berean Clotetek aktore onenaren Zilarrezko Biznaga jaso zuen, eta bigarren mailako aktore onenaren izendapena jaso zuen Gaudí Sarien bosgarren edizioan.
Aurten ere TV3 Gran Nord komedian protagonista izan zen, Nacho Fresneda eta Roger Comarekin batera. Kataluniako Anna Obach polizia izan zen eta Pirinio katalanetan dagoen herri txiki eta berezi batera bidali zuten lanean.
2013an estreinatu zen Gran Nord bigarren eta azken denboraldia. Dimas Rodríguezek zuzendutako Et dec una nit de divendres TV movie lanean protagonista izan zen. Salaó serie txikiko kapitulu batean parte hartu zuen, tv3n emititua.
2014ko azaroan, Rastros de sándalo filmaren protagonista izan zen. Katalanez, ingelesez eta hindi hizkuntzan filmatu zen. Maria Ripoll katalanak zuzendutako filma da. Clotetek Paula pertsonaia interpretatu zuen. Paula ahizparengandik banandu eta txikitatik adoptatutako neskatoa da. Mina ahizpa Nandita Das aktore indiarrak interpretatu zuen. Clotet aktore onena izendatu zuten zazpigarren Gaudi Sarietan lan horregatik.
2015. urtean, Bartzelona, noche de invierno filmean parte hartu zuen, Bartzelona, noche de verano komedia erromantikoaren bigarren zatia da Dani de la Ordenek zuzendua. Clotetek Sílvia interpretatu zuen, etxez etxeko janari-banatzailea, gau batean Angelekin (Artur Busquets) eta Ádrianekin (Cristian Valencia) partekatu zuen. Interpretazio horrengatik bigarren mailako aktore onenaren sarirako izendatu zuten Gaudí Sarien zortzigarren edizioan.
2015. urtean, lehen film laburra zuzendu zuen: Tiger. Bera eta Marcel Borràs aktorea ditu protagonista; gainera, Maria Lanau, Vicenç Fonolleda eta Paula Hernández aktoreek ere parte hartu zuten. Film labur hori 2016. urtean aurkeztu zen Malagako Zinemaldian, eta Gaudí sarien bederatzigarren edizioan onenaren saria jaso zuen. Antzerkian, 2015eko otsailaren 11n estreinatu zuen Joc de miralls lana, Annie Baker dramagilearen egokitzapena.
2017an, Movistar+eko Velvet Colección telesailean hasi zen aktore-lanetan. Roser Godó izan zen, Eduard Godó enpresaburu katalanaren eta haren emazte Macarena Reyren alaba. Imanol Arias eta Adriana Ozoresek interpretatu zuten guraso papera. Urte horretan bertan, 7razones para huir filman parte hartu zuen, baina ez zen estreinatu 2019ra arte.
2018an jakinarazi zen Movistar+eko Matar al padre miniseriean parte hartuko zuelaa Mar Coll katalanak zuzendua. Urte horretan bertan, hilabetez, El sistema solar lanaren protagonista izan zen Bartzelonako Teatre Lliure-n, Carol Lópezek zuzendua eta Nausicaa Bonnín, Marc Clotet eta Guillermo Toledorekin batera. 2018ko azaroan, Oriol Paulok zuzendutako Durante la tormenta filma estreinatu zen, eta Clotetek bigarren mailako aktore-lana egin zuen.
2018ko azaroan, Twitter bidez jakinarazi zuen Leticia Dolerak bota egin zuela Movistar+-erako prestatzen ari zen Vida perfecta telesailetik, haurdun egoteagatik, eta adierazi zuen bere kasua kontatzen zuela, haurdun zeuden lankideek berak jasan zuen «lege-babesik ez izateko». Era berean, Clotetek adierazten zuen planifikazio egokituarekin eszena gehienak filma zitzakeela, haurdunaldia disimulatzeko hainbat teknika erabiliz, eta bere soldata eskaini zuela haurdunaldiak produkzioan eragin zezakeen edozein kostu osagarri ordaintzeko.

## Filmografia
### Zinema

| Urtea | Izenburua | Pertsonaia | Zuzendaria |
| 2001 | Anita no pierde el tren | Anita gaztea | Ventura Pons |
| 2004 | Mala Uva | Mari | Javier Domingo |
| 2004 | Jóvenes | Cristina | Carles Torras, Ramon Térmens |
| 2004 | Reprimidos | Sandra | Ignacio Delgado Zambrano |
| 2006 | 53 días de invierno | Valeria | Judith Colell |
| 2006 | Animales Heridos | Hija | Ventura Pons |
| 2010 | Elisa K | Elisa | Jordi Cadena, Judith Colell |
| 2011 | El gènere femení | Júlia | Carlos Benpar |
| 2012 | Los niños salvajes | Júlia | Patricia Ferreira |
| 2012 | Les infidèles | Julia | Michel Hazanavicius |
| 2013 | Et dec una nit de divendres | Laura | Dimas Rodríguez |
| 2014 | Rastros de sándalo | Paula/Sita | María Ripoll |
| 2014 | Difuminado | Valentina | Pere Koniec |
| 2015 | Barcelona, noche de invierno | Sílvia | Dani de la Orden |
| 2018 | Durante la tormenta | Úrsula Abad | Oriol Paulo |
| 2019 | 7 razones para huir | Progress: The Woman | Esteve Soler, Gerard Quintoeta David Torras |
| 2019 | La hija de alguien | Elisabet | Marcel Alcántara |
| 2019 | Vivir dos veces | Zerbitzaria | María Ripoll |

### Antzerkia

| Urtea | Tituluak | Pertsonaia | Oharrak |
| 2002 | Toda ubna señora | | Montserrat Cornet |
| 2003 | Gelosses | | Teresa Devant |
| 2005 | La señorita de Siam | | Ever Martin Blanchet |
| 2005 | Algo | | Alex Mañas |
| 2006 | Borges y Sábato | | Carles Canut |
| 2007 | Sonetoas | | Jordi Prat Coll |
| 2008 | Germanes | Ivonne | Carol Lopez |
| 2010 | Escenas de un matrimonio | Karin | Marta Angelat |
| 2013 | Ex-change | | Marta Gené Camos |
| 2015 | Joc de miralls | Teresa | Juan Carlos Martel |
| 2018 | El sistema solar | Edurne | Carol Lopez |

### Telebista

| Año | Título | Personaje | Cadena | Director | Notas |
| 1994-1999 | Estació d´enllaç | Laura Valls Canales | TV3 | — | 126 atal |
| 2001-2002 | Des del balcó | Patrícia | TV3 | — | 6 atal |
| 2001 | Temps de silenci | Maria Mercè Mascarell | TV3 | — | 7 atal |
| 2002 | Mirall trencat | Criada | TV3 | — | Atal 1 |
| 2005 | Sprint Especial | Edurne | TV3 | Juan Carlos Claver | Telefilme |
| 2005 | Hospital Central | Lydia | Telecinco | — | 3 atal |
| 2006-2007 | El cor de la ciutat | Mònica | TV3 | — | 41 atal |
| 2007 | Positius | Belén | TV3 | Judith Colell | Telefilme |
| 2009-2011 | Infidels | Arlet Ferreres Miró | TV3 | María Almagro | 42 atal |
| 2012-2013 | Gran Nord | Anna Obach | TV3 | María Almagro y Jesús Font | 26 atal |
| 2012 | Germanes | Ivonne | TV3 | Carol López | Telefilme |
| 2013 | Salaó | Camille | TV3 | Jesús Font | Miniserie; atal 1 |
| 2017 | Velvet Colección | Roser Godó | Movistar+ | Jorge Torregrossa | 6 atal |
| 2017 | El Crac | Ella misma | TV3 | Joel Joan eta Héctor Claramunt | Atal 1 |
| 2018 | Benvinguts a la familia | Lola | TV3 | Pau Freixas | Atal 1 |
| 2018 | Matar al padre | Carla | Movistar+ | Mar Coll | Miniseriea; Atal 1 |
| 2019 | La que se avecina | Adriana | Telecinco | Alberto Caballero y Laura Caballero | Aal 1 |
| 2021 | Hierro | Tamara Arias | Movistar+ | | 6 atal |
| 2023 | El cuerpo en llamas | Silvia | Netflix | | 6 atal |

## Bizitza pertsonala

Marc Clotet aktorearen arreba da.' Hiesari buruzko ikerketaren arloan erreferentzia den Bonaventura Clotet doktorearen alaba da, . Nebarekin batera, oso lotuta dago gaixotasun horretarako dirua biltzeko hainbat ekitaldirekin.
Marcel Borràs aktore katalanaren bikotekidea da, eta bi seme-alaba ditu: Juna, 2015ean jaioa, eta 2019ko otsailean jaiotako beste bat.

## Sariak

   * Sant Jordi sariak
| Urtea | Kategoria | Filma | Emaitza |
| 2010 | Espainiako pelikula bateko aktore onena | Eliza K | Irabazlea |
* Malagako Zinemaldia
| Urtea | Kategoria | Pelikula | Emaitza |
| 2012 | Zilarrezko Biznaga bigarren mailako aktore onenaren saria | Los niños salvajes (Els nens salvatges) | Irabazlea |
| 2019 | Zilarrezko Biznaga aktore onenaren saria | La filla d’algú (La hija de alguien) | Irabazlea |

## Erreferentziak

* 1 2 Vall, Pere. (27 de septiembre de 2017). Aina Clotet, millonaria pero en crisis existencial, en 'Velvet Colección'. .
* 1 2 El Periódico. (24 de abril de 2016). Aina Clotet: «No renuncio ni a criar a mi hija ni a mi carrera». .
* ↑ Fotogramas. (14 de noviembre de 2014). Aina Clotet en 13 instantes. .
* ↑ La Vanguardia. Películas de Aina Clotet. .
* ↑ El País. (8 de junio de 2012). Entrevista con Aina Clotet. .
* ↑ La vanguardia. (26 de marzo de 2009). 'Infidels', una serie que trata de la fidelidad a los propios principios. .
* ↑ El Periódico. (22 de septiembre de 2010). 'Elisa K', de Judith Colell y Jordi Cadena, impacta en San Sebastián. .
* ↑ La Vanguardia. (28 de septiembre de 2011). 'El gènere femení : Incontinencia cinéfaga. .
* ↑ Academia del cine catalán. Nominadas - III Premios Gaudí. .
* ↑ El País. (29 de marzo de 2008). Al fin una comedia: 'Germanes', de Carol López. .
* ↑ directe.cat. (25 de noviembre de 2008). Carol López i la seva obra 'Germanes' triomfen als premis Butaca de teatre. .
* ↑ La xarxa. (7 de mayo de 2009). 'Germanes' torna a La Villarroel. .
* ↑ ccma.cat. (8 de enero de 2012). L'adaptació de l'obra teatral "Germanes" de Carol López arriba a TV3. .
* ↑ Rtve. (22 de mayo de 2012). 'Los niños salvajes', Patricia Ferreira filma una de las mejores películas españolas del año. .
* ↑ Academia del cine catalán. Nominadas - V Premios Gaudí. .
* ↑ La Vanguardia. (23 de septiembre de 2011). TV3 rueda 'Gran Nord', una serie ambientada en el Pallars. .
* ↑ El Periódico. (29 de abril de 2013). 'Gran Nord' vuelve con su segunda temporada a TV-3. .
* ↑ Diario Ara. (27 de abril de 2013). S'estrena 'Et dec una nit de divendres', una comèdia romàntica ambientada al PopArb. .
* ↑ El Periódico. (31 de mayo de 2014). TV-3 estrena 'La salaó'. .
* ↑ eldiario.es. (24 de noviembre de 2014). Rastros de sándalo, un viaje en busca de la identidad, se estrena el viernes. .
* ↑ Academia del cine catalán. Nominadas - VII Premios Gaudí. .
* ↑ El Periódico. (1 de diciembre de 2015). Multitudinaria 'premiere' de 'Barcelona, nit d'hivern'. .
* ↑ Academia del cine catalán. Nominadas - VIII Premios Gaudí. .
* ↑ Fotogramas. (2 de noviembre de 2015). Aina Clotet y el misterio del gato desaparecido. .
* ↑ Academia del cine catalán. Nominadas - IX Premios Gaudí. .
* ↑ «Joc de miralls | Teatre Lliure» Teatre Lliure.
* ↑ Finaliza el rodaje de '7 razones para huir'. 20 de noviembre de 2017.
* ↑ Marcos, Natalia. (24 de mayo de 2018). ‘Matar al padre’, una mirada femenina a la figura paterna. .
* ↑ «El sistema solar | Ficha» Teatre Lliure.
* ↑ «‘Durante la Tormenta’, tercer largometraje de Oriol Paulo» La Fm 5 de septiembre de 2018.
* ↑ Leticia Dolera da su versión sobre el despido de Aina Clotet por su embarazo. .
* ↑ La actriz Aina Clotet denuncia que Leticia Dolera no la contrató para su serie feminista por estar embarazada. 20 de noviembre de 2018.
* ↑ Aina Clotet, despedida por Leticia Dolera por estar embarazada: "Ofrecí mi salario para compensar". 20 de noviembre de 2018.
* 1 2 Bekia. (6 de enero de 2016). A Marc Clotet se le cae la baba con el primer hijo de Aina Clotet y Marcel Borràs. .
* ↑ Diario El Mundo. (25 de noviembre de 2014). Famosos contra el sida (y de tiros largos). .
* ↑ Revista Lecturas. (16 de agosto de 2015). Aina Clotet, embarazada de su primer hijo. .
* ↑ Gorman, David. (22 de marzo de 2019). «Aina Clotet, con su hijo en el Festival de Málaga (y Leticia Dolera está ahí)» El Nacional.
* ↑ RNE de Catalunya anuncia els guanyadors dels Premis Sant Jordi de Cinematografia. 24 de enero de 2011.

## Kanpo estekak

* Datuak: Q8192289
* Multimedia: Aina Clotet / Q8192289